Source: https://civilkontroll.com/a-kuria-halogat-a-birosag-pedig-megsemmisiti-a-hitelszerzodest/
Timestamp: 2017-09-25 15:02:24+00:00

Document:
A KÚRIA HALOGAT, A BÍRÓSÁG PEDIG MEGSEMMISÍTI A HITELSZERZŐDÉST - Nemzeti Civil KontrollNemzeti Civil Kontroll
A KÚRIA HALOGAT, A BÍRÓSÁG PEDIG MEGSEMMISÍTI A HITELSZERZŐDÉST
- Belföld - Tagged: Átverés, bankár, Blog, Deviza Alapú Csalás, Devizahitel, Fővárosi Törvényszék, Hitelszerződés, Jogegységi határozat, kúria, Vegyes deviza határidős ügylet
Megsemmisítettek egy hitelszerződést
Miközben a Kúria halogatja a devizahiteles ügyekkel kapcsolatos jogegységi határozat hiányzó pontjainak megalkotását, a újabb lakossági hitelszerződést semmisített meg bíróság a napokban. A bank nem írta le előre a törlesztő részleteket.
A Fővárosi Törvényszék másodfokú döntésével decemberben megsemmisítette a Budapest Bank 2007-ben megkötött lakossági hitelszerződését. Az ítélet megváltoztatta az elsőfokon hozott döntést, és teljes mértékben az adós felperesnek adott igazat.
A törvényszék szerint a bank elmulasztotta a törlesztőrészletek feltüntetését az eredeti szerződésben. A szerződéskötés időpontjában hatályos hitelintézetekről és a pénzügyi vállalkozásokról szóló törvény szerint viszont érvénytelen és semmis az a fogyasztási, illetve lakossági kölcsönről szóló megállapodás, amelyben nem rögzítették a havonta fizetendő részletek számát, összegét, és a törlesztések időpontját.
A bíróság szerint a rendelkezés azzal a céllal született, hogy megvédje a fogyasztókat, és hogy kötelezően a rendelkezésükre álljon minden szükséges adat a fizetési kötelezettségek teljesítéséhez.
A bank azzal érvelt, hogy a részletek feltüntetése azért hiányzott a szerződésből, mert a változó körülmények miatt nem lehetett előre egzakt módon kiszámolni. A bíróság ezt nem fogadta el, leszögezve: nem volt akadálya annak, hogy a pénzintézet meghatározzon egy törlesztő részletet azzal a kikötéssel, hogy bizonyos feltételek mellett az összeg változhat.
MAGYAR KATONÁK TESTÉT TALÁLTÁK MEG A GLECCSERBEN
Trento – Egyre-másra bukkannak 100 évvel ezelőtt jégbe fagyott világháborús csatajelenetek nyomaira a régészek az olasz Trento tartományban, ahol négy...
Fizetésképtelen devizások adatait kérte be a rendőrség. Nem kizárt, hogy közülük állt valaki bosszút a Béke téren hétfőn. A Blikk...

References: KÚRIA 
 BÍRÓSÁG 
 KÚRIA 
 BÍRÓSÁG 
 Kúria 
 bíróság 
 bíróság 
 bíróság